Čisto elektrický automobil (BEV, Battery Electric Vehicle) jazdí výlučne na elektrickú energiu. Vozidlo teda nepoháňa žiaden spaľovací motor. Elektrická energia sa ukladá v batérii. Jej kapacita určuje dojazd, inak povedané vzdialenosť, ktorú vozidlo dokáže prejsť na jedno plné nabitie batérie.
Čisto elektrické automobily sú ideálne pre používateľov, ktorí si ich môžu nabíjať doma alebo v práci. Zároveň prebieha intenzívny rozvoj a rozširovanie verejnej infraštruktúry pre nabíjanie. V mestských oblastiach a pozdĺž diaľníc sa objavujú stále nové a nové nabíjacie stanice. Súčasťou siete je aj množstvo vysokovýkonných nabíjacích staníc pre ultra rýchle nabíjanie pri cestovaní po Európe, napríklad tých od nášho partnera IONITY. Vďaka tomu budú aj dlhé jazdy v budúcnosti stále jednoduchšie.